Այս օրինակները կարելի էր դեռ երկար շարունակել: Քոչարյանի՝ իրականացված կանխատեսումներ պարունակող հարցազրույցները կբավականացնեին ևս երկու-երեք այսպիսի տեսանյութի: Ի դեպ, այս ամենով հանդերձ, մենք ամենևին էլ նպատակ չենք հետապնդել պարզապես մատնացույց անել ՀՀ երկրորդ նախագահի հայտարարություններին բնորոշ այդ օրինչափությունը: Կարծում ենք /ու դա է մեզ համար առավել կարևոր/, որ արժե ևս մեկ անգամ վերընթերցել Ռոբերտ Քոչարյանի՝ նախկինում հնչեցրած մտքերը և ավելի մեծ ուշադրությամբ ընթերցել ու դիտել նոր հարցազրույցները: Փորձը ցույց է տալիս, որ նախագահ Քոչարյանի քաղաքական հեռատեսությունը խիստ առարկայական ու փաստական դրսևորումներ է ստանում: